МОНГОЛ УЛСЫН ЗАСГИЙН ГАЗРЫН 100 ХОНОГТ ХЭРЭГЖҮҮЛЭХ АЖЛЫН ТӨЛӨВЛӨГӨӨНИЙ БИЕЛЭЛТ

(ГОВЬСҮМБЭР АЙМГИЙН МЭРГЭЖЛИЙЙН ХЯНАЛТЫН ГАЗАР)

**04 дүгээр сарын 26-ны өдөр**

|  |  |  |  |  |
| --- | --- | --- | --- | --- |
| **№** | **Зорилт** | **Хариуцан хэрэгжүүлэгч** | **Хугацаа** | **Хүрэх үр дүн, халдвар тархалтын шаталсан түвшинтэй нийцүүлэн хэрэгжүүлэх арга хэмжээ** |
| **0** | **1** | **2** | **3** |
| **ЗОРИЛТ 1. ЦАР ТАХЛЫГ БОГИНО ХУГАЦААНД ДАВАН ТУУЛАХ ТӨЛӨВЛӨГӨӨ** |
| 1 | Эрүүл мэндээ хамгаалж, эдийн засгаа сэргээх 10 (арав) их наядын цогц төлөвлөгөө1.2. Үйлдвэрлэл, үйлчилгээ эрхлэгчдэд тавигдах тусгай нөхцөл шаардлагыг иргэн, аж ахуйн нэгж, байгууллагын үйл ажиллагаанд мөрдүүлэх, хяналт тавих | ЭМБХХХ | 2021 оны 04 дүгээр сарын 25 хүртэл | **Хүрэх үр дүн:** Үйлчлүүлэгчтэй шууд болон дам харьцах үйлдвэрлэл, үйлчилгээ эрхлэгчдийн үйл ажиллагаанд тавигдах шаардлагыг тогтоож мөрдүүлэн аж ахуйн нэгж, байгууллагын тогтвортой, аюулгүй үйл ажиллагаа явуулах нөхцөлийг бүрдүүлнэ |
| **Хэрэгжүүлэх арга хэмжээ:** Халдварын тархалтын шаталсан түвшин тус бүрд үйлдвэрлэл, үйлчилгээ эрхлэгчдийг үйлчлүүлэгчтэй шууд болон дам харьцдаг байдлаар нь ангилж, тэдгээрийн онцлогт тохирсон халдвар, хамгаалалтын нарийвчилсан дэглэм, горим, үйл ажиллагаанд тавигдах шаардлагыг хяналт тавж мөрдүүлнэ |
| **Хэрэгжүүлсэн арга хэмжээ:** Бүх чиглэлийн үйл ажиллагаанд халдвар хамгааллын дэглэмийн шаардлагыг чиглэл бүрээр боловсруулж, 20 чиглэлээр үйл ажиллагаа эрхлэгчдэд халдвар хамгааллын дэглэм баримтлах нөхцөл шаардлагыг чиглэл бүрээр танилцуулж, зөвлөгөө зөвлөмж өгөв. Мөн УОК -ын 18 дугаар тушаалаар баталсан түр журмыг үндэслэн бүх чиглэлийн үйл ажиллагаанд мөрдөх халдвар хамгааллын дэглэмийн шаардлага, үйлчилгээний газрын нэг ээлжид үйлчлэх хүний тоо, хүчин чадлыг халдвар хамгааллын дэглэмийн шаардлагад нийцүүлэн тооцоолж гарган Онцгой комиссын өргөтгөсөн хуралд танилцуулж, аж ахуйн нэгж байгууллага, иргэдэд хүргэж, хэрэгжилтэд хяналт тавьж ажиллав. |
| 2 | Эрүүл мэндээ хамгаалж, эдийн засгаа сэргээх 10 (арав) их наядын цогц төлөвлөгөө1.6. Коронавируст халдвар (КОВИД-19)-ын эсрэг хүн амын дархлаажуулалтад хяналт тавих | ЭМБХХХ | 2021 оны 02 дугаар сарын 23-ны өдрөөс эхлэнэ | **Хүрэх үр дүн:** аймгийн хүн амын 60 хувь буюу 10200 хүнийг дархлаажуулсан байна.  |
| **Хэрэгжүүлэх арга хэмжээ:** /Шаталсан түвшин хамаарахгүй/ Коронавируст халдвар (КОВИД-19)-ын эсрэг дархлаажуулалтын нэгжүүдийн бэлэн байдлыг хангаж, хүн амыг үе шаттайгаар дархлаажуулалтад хамруулна |
| **Хэрэгжүүлсэн арга хэмжээ:** 2021 оны 04 дүгээр сарын 03-ны өдрийн 23:10 минутад Улаанбаатар хотоос ирсэн БНХАУ-ын Вероцелл 1953 тун вакциныг хүлээн авч хяналт хийсэн. Хяналтаар уг вакцин нь +5.3 хэмд тээвэрлэгдэж ирсэн байна. Коронавирусын эсрэг хариу арга хэмжээний багт ажиллаж буй тусгай чиг үүргийн байгууллагууд болон стратегийн онц чухал объектийн ажиллагсдыг коронавирусын эсрэг дархлаажуулалтад хамруулах үйл ажиллагаа эхэлсэнтэй холбоотой эрүүл ахүй халдвар хамгаалал, эмчилгээний чанар, эм биобэлдмэлийн хяналтын улсын байцаагчид дархлаажуулалтын байнгын 4 цэгийн үйл ажиллагаанд дэмждэгт хяналт хийж мэргэжил арга зүйгээр ханган ажиллав. Дэмжлэгт хяналтаар дархлаажуулалтын цэгүүдийн хүний нөөц, яаралтай тусламжийн багаж тоног төхөөрөмж, эм, эмнэлгийн хэрэгсэл, вакцины хадгалалт тээвэрлэлтийн байдалд эрүүл ахуй халдва\р хамгааллын дэглэмийн мөрдөлттэй холбоотой 25 зөрчил илрүүлэн зөрчлийг газар дээр нь арилгуулсан. 1953 тунгаас 1940 тун хийгдсэн байна. Вакцины явц 99.3 хувьтай байна. Аймгийн Эрүүл мэндийн газар 04 дүгээр сарын 26-ны өдөр вакцины 2 дугаар тунг авчирхаар явсан бөгөөд 05 дугаар сарын 03-ны өдрөөс 2 тун хийгдэж эхлэнэ. **Хүрсэн түвшин:** Аймгийн хэмжээний дархлаажуулалт 20 хувьтай явж байна.  |
| 3 | Эрүүл мэндээ хамгаалж, эдийн засгаа сэргээх 10 (арав) их наядын цогц төлөвлөгөө1.12. Ус хангамжийн эх үүсвэр, цэвэрлэх байгууламж болон гэр хорооллын нүхэн жорлон, угаадасны нүх, орон сууцны барилгын нийтийн эзэмшлийн зам, талбай, хог хаягдал цуглуулах, түр хадгалах цэгт ариутгал, халдваргүйтгэл хийх ажилд хяналт тавих | ЭМБХХХ | Тухай бүр  | **Хүрэх үр дүн:** Ариутгал халдваргүйтгэлийн аюулгүй байдал бүрэн хангагдсан байна. |
| **Хэрэгжүүлэх арга хэмжээ:** /Шаталсан түвшин хамаарахгүй/ аймгийн хэмжээний айл өрх, аж ахуйн нэгжүүдийг унд, ахуйн усны аюулгүй байдлыг хангаж, хаягдал уснаас халдвар авах эрсдэлийг таслан зогсооно |
| **Хэрэгжүүлсэн арга хэмжээ:** Улсын болон аймгийн Онцгой комиссын шийдвэр, аймгийн Засаг даргын захирамжийн хэрэгжилтийг хангаж коронавируст халдвараас урьдчилан сэргийлж халдваргүйжүүлэлтийг эрчимжүүлэх хүрээнд ажлын байр, үйлчилгээний газруудад халдваргүйжүүлэлт хийлгэх талаараж ахуйн нэгж, байгууллага, иргэдэд үүрэг чиглэл хүргүүлсний дагуу бүх чиглэлийн 148 газрын ажлын байр, үйлчилгээний танхимын 65291мкв талбайд Сүмбэр гурван бат ХХК халдваргүйжүүлэлт хийхэд зөвлөгөө өгч ажиллав. Коронавируст халдвар болон дулааны улиралд төрөл бүрийн халдварт өвчин тархахаас урьдчилан сэргийлж нийтийн бие засах газрууд, бохир усны худгийн орчинд халдваргүйжүүлэлт хийх тухай албан бичиг хүргүүлсний дагуу СЗДТГ-аас 8 цэгийн 1750мкв талбайд халдваргүйжүүлэлтийн ажлыг зохион байгуулахад зөвлөгөө өгч хяналт тавив. Аймгийн Засаг даргын А/109 тоот захирамжийн хэрэгжилтийг хангуулах хүрээнд “Бадрах 70 “ СӨХ –д Найрамдал хотхоны орон сууцны байрнуудын орц хонгил, гадна орчин, хог хаягдлын түр цэгүүдийн орчинд халдваргүйжүүлэлтийг эрчимжүүлэх талаар албан тоот хүргүүлснээр тус хотхоны 13 байрны 69 орцны 10000 м2 талбай , хог хаягдал хадгалах 13 түр цэгийн 117 м2, нийт 10117 м2 талбайд халдваргүйжүүлэлт хийхэд нь зөвлөгөө зөвлөмж өгч хяналт тавьж ажиллаа. Мөн коронавируст халдвараас урьдчилан сэргийлж халдваргүйжүүлэлтийг эрчимжүүлэх хүрээнд нийтийн эзэмшлийн гудамж талбай, хүүхдийн тоглоомын талбайн 124 цэгийн 287520мкв талбайд урьдчилан сэргийлэх халдваргүйтгэлийг Мал эмнэлгийн газар гүйцэтгэхэд хяналт тавьж, зөвлөгөөгөөр хангаж ажиллав. |
| 4 | Эрүүл мэндээ хамгаалж, эдийн засгаа сэргээх 10 (арав) их наядын цогц төлөвлөгөө1.13. Коронавируст халдвар (КОВИД-19)-ын тархалтын үе шатаас хамаарч худалдаа, үйлчилгээ, үйлдвэрлэлийн байгууллагуудад хийх төлөвлөгөөт хяналт, шалгалтыг цөөрүүлж, халдвараас урьдчилан сэргийлэх, тэмцэх чиглэлд хяналт шалгалтыг зохион байгуулах | ЭМБХХХБОДБХХХ | Нөхцөл байдлаас хамаарч тухай бүр  | **Хүрэх үр дүн:** Худалдаа, үйлчилгээ, үйлдвэрлэлийн байгууллагуудын үйл ажиллагаа хэвийн явагдах нөхцөл бүрдсэн байна.  |
| **Хэрэгжүүлэх арга хэмжээ:** Урьдчилан сэргийлэх, зөвлөн туслах үйлчилгээ, төлөвлөгөөт бус хяналт шалгалтаас бусад хяналтыг бүрэн зогсооно |
| **Хэрэгжүүлсэн арга хэмжээ:** 2021 онын 01 дүгээр сараас өнөөдрийг хүртэл урьдчилан сэргийлэх хяналт 6, зөвлөн туслах үйлчилгээ 4, төлөвлөгөөт бус шалгалт 11 хийсэн байна. УОК-ын 18 дугаар тушаалаар баталсан түр журмын хэрэгжилтэд болон МХЕГ-ын даргын баталсан 01/05, 48 тоот удирдамжаар аймгийн Засаг даргын захирамж, АОК-оос ирүүлсэн үүрэг чиглэлийн дагуу бүх чиглэлийн худалдаа, үйлдвэр, үйлчилгээний 302 объектыг хамруулан халдвар хамгааллын дэглэмийн мөрдөлтөд урьдчилан сэргийлэх хяналт шалгалт хийв. Шалгалтын явцад 330 зөрчил илрүүлж шалгалтын явцад зөрчлийн 284 буюу 88%-ийг арилгуулж, 18 заалт бүхий албан шаардлагыг 3 газарт хүргүүлж, эрүүл ахуй халдвар хамгааллын дэглэм мөрдөөгүй 5 газрын үйл ажиллагааг зөрчлөө арилгах хүртэл түр хугацаагаар зогсоож зөрчлийг арилгуулан үйл ажиллагааг сэргээв. Шалгалтын явцад 10 газарт халдвар хамгааллын дэглэм мөрдөж ажиллах талаар зөвлөмж хүргүүлэв.Мөн УОК-ын 02 дугаар тогтоолд тусгагдсаны дагуу МХЕГазрын даргын баталсан 01\89 тоот удирдамжаар ахуйн цэвэрлэх байгууламжийн үйл ажиллагаанд Эрүүл ахуй, халдвар хамгааллын хяналт, Барилгын техникийн хяналт, Хөдөлмөрийн эрүүл ахуйн хяналтын чиглэлээр хамтран төлөвлөгөөт бус шалгалт хийж, 3 төрлийн хяналтын хуудсаар эрсдэлийг үнэлэв. Шалгалтын явцад цэвэрлэх байгууламжийн бохир ус орох, гарах хэсгээс дээж авч нян судлалын шинжилгээ хийлгэж “ Усны чанар. Хаягдал ус.Ерөнхий шаардлага MNS 4943: 2015” стандартын шаардлага хангасан эсэхэд үнэлгээ өгч дүгнэлт гаргав.Шалгалтаар 11 зөрчил илрүүлж, зөрчлийг арилгуулах хамтарсан албан шаардлага хүргүүлэв. |
| 5 | Эрүүл мэндээ хамгаалж, эдийн засгаа сэргээх 10 (арав) их наядын цогц төлөвлөгөө1.7. Тусгаарлах байр, эмнэлэг, эрүүл мэндийн байгууллага, вакциныг агуулах байрнуудын цахилгаан дулааны эрчим хүчний найдвартай ажиллагааг хангуулах, хяналт тавих | БОДБХХХ | Тухай бүр  | **Хүрэх үр дүн:** Эрчим хүч хангамжийн найдвартай байдал хангагдсан байна. |
| **Хэрэгжүүлэх арга хэмжээ:** /Шаталсан түвшин хамаарахгүй/ Салбарын хэмжээнд 24 цагийн байнгын ажиллагаатай хариуцлагатай жижүүрийг томилон ажиллуулж, аймгийн онцгой комиссыг тухай бүр мэдээ мэдээллээр хангаж, гарсан гэмтэл саатлыг шуурхай засварлаж, халдвар хамгааллын дэглэмийг чанд мөрдүүлж, салбарын хэмжээнд нэгдсэн удирдлагаар хангаж ажиллана. |
| **Хэрэгжүүлсэн арга хэмжээ: А**ймгийн хэмжээнд ашиглаж байгаа 2 тусгаарлах байр, аймгийн нэгдсэн эмнэлэг, өрхийн эрүүл мэндийн төвүүд, вакциныг агуулах байрнуудын цахилгаан дулааны эрчим хүчний доголдол гараагүй. Эрчим хүч, дулааны холбогдолтой гомдол мэдээлэл ирээгүй. |
| 6 | Эрүүл мэндээ хамгаалж, эдийн засгаа сэргээх 10 (арав) их наядын цогц төлөвлөгөө1.19. Бүх шатны боловсролын сургалтын байгууллагын цахим болон танхимын сургалтын үйл ажиллагаанд хяналт тавих | ЭМБХХХ | Нөхцөл байдлаас хамаарч тухай бүр  | **Хүрэх үр дүн:** Танхим болон цахим сургалт зохион байгуулагдана.  |
| **Хэрэгжүүлэх арга хэмжээ:**  |
| Сургалтын үйл ажиллагааг танхимаар хэвийн явуулах | Сургалтын үйл ажиллагааг танхимаар хэвийн явуулах  | Хот, хөдөөд сургалтыг танхимын болон танхимын бус хэлбэрээр ялгавартай явуулах  | Сургалтын үйл ажиллагааг цахим хэлбэрээр явуулах  |
| **Хэрэгжүүлсэн арга хэмжээ:** Ерөнхий боловсролын 1-12-р ангийн сургалт 87%, СӨББ-ын сургалт 81,6%, Политехник коллежийн сургалт 77,8%-тай цахим хэлбэрээр агуулгын түвшинд явагдаж байна.  |
| 7 | Эрүүл мэндээ хамгаалж, эдийн засгаа сэргээх 10 (арав) их наядын цогц төлөвлөгөө1.23. Музей, галерэй, номын сан, кино үзвэр, театр, үзэсгэлэнгийн танхим, соёлын цахим болон танхимын үйл ажиллагаанд хяналт тавих | ЭМБХХХ | Нөхцөл байдлаас хамаарч тухай бүр  | **Хүрэх үр дүн:** Худалдаа, үйлчилгээ, үйлдвэрлэлийн байгууллагуудын үйл ажиллагаа хэвийн явагдах нөхцөл бүрдсэн байна. |
| **Хэрэгжүүлэх арга хэмжээ:**  |
| 75 хувь танхим ашиглана | 50 хувь танхим ашиглана | 25 хувь танхим ашиглана | Танхим ашиглахгүй  |
| **Хэрэгжүүлсэн арга хэмжээ:** Коронавирусын халдвартай холбоотой Соёлын байгууллагуудын үйл ажиллагаанд хяналт шалгалт хийгдээгүй байна. 5-р сард холбогдох хяналтыг тавьж хэрэгжүүлнэ. |
| 8 | Эрүүл мэндээ хамгаалж, эдийн засгаа сэргээх 10 (арав) их наядын цогц төлөвлөгөө2.26. Хот хоорондын нийтийн зорчигч тээвэр болон агаарын зорчигч тээврийн хуваарьт нислэгийн үйлчилгээнд зорчигчийн эрүүл мэндийн хяналт тавьж, халдвар хамгааллын дэглэмийг мөрдүүлэх | БОДБХХХ | 2021 оны 1 дүгээр улирал  | **Хүрэх үр дүн:** Хот хоорондын нийтийн зорчигч тээвэр болон агаарын зорчигч тээврийн үйл ажиллагаа эхэлсэн байна.  |
| **Хэрэгжүүлэх арга хэмжээ:** /Шаталсан түвшин хамаарахгүй/ Бизнес эрхлэгчдийн үйл ажиллагааг дэмжих, ачаа тээврийн үйлчилгээг идэвхжүүлэх |
| **Хэрэгжүүлсэн арга хэмжээ:** Хот хоорондын зорчигч тээврийн түр журмын дагуу эхний ээлжний нийт 3 хот хоорондын автобус тосон 16-р зөрлөгийн постонд ажиллаж халдвар хамгааллын дэглэм сахилтын байдал, халдваргүйтгэлийн байдалд хяналт тавьж ажилласан байна. шалгалтаар нийт 6 зөрчил илрүүлж, 2-ыг газар дээр нь арилгуулж цаашид халдвар хамгааллын дэглэм баримталж ажиллах талаар мэргэжил арга зүйн зөвлөгөө өгсөн. Мөн АОК-ын хурлын шийдвэрээр Улаанбаатар хотоос иргэдээ татан авах ажиллагаанд зорчигчдын ПСР шинжилгээг үзэж иргэний бүртгэлийн мэдээтэй тулган , зөвлөмж баталгааны хуудсыг бөглүүлж автобусанд суулгасан. Хөдлөхийн өмнө ХСХ-ын зөвлөгөө өгч ажилласан. АТГ-т автобусны 50 мкв талбайд урьдчилан сэргийлэх халдваргүйтгэл хийгдэж дууссан байна. Аймгийн Засаг даргын 2020 оны 12-р сарын 11-ний өдрийн А/380 тоот захирамжаар үйл ажиллагааг хязгаарлаагүй нийтийн такси үйлчилгээ эрхлэгч 3 аж ахуй нэгжид 4 удаагийн хяналт шалгалтыг Автотээврийн газрын 2 байцаагчийн хамт халдвар хамгааллын дэглэмийг мөрдөх бэлтгэл хангасан эсэх, хүргүүлсэн зөвлөмжийн хэрэгжилтийг хангасан байдалд хяналт хийж, давхардсан тоогоор 41 зөрчил илрүүлсэн. Үүнд: жолооч нар хоорондоо бөөгнөрөл үүсгэсэн, нэг удаагийн маскийг хэт удаан зүүсэн, гар халдваргүйжүүлэгч байгаа боловч хэрэглэж хэвшээгүй, цэвэрлэгээ халдваргүйтгэлд хяналт тавьдаггүй, тээврийн хэрэгсэлд хогийн уут байрлуулаагүй тул амны хаалтаа ил задгай хаядаг, QR код байршуулаагүй зэрэг зөрчлүүд нийтлэг илэрсэн. Цаашид дээрх зөрчлүүдийг дахин давтахгүй байх халдвар хамгааллын дэглэм чанд баримталж ажиллах талаар анхааруулж зөвлөгөө өгсөн.Мөн бүх нийтийн бэлэн байдлын улаан түвшинд шилжсэнтэй холбогдуулан хязгаарлаагүй үйл ажиллагаа буюу Монгол шуудан үйлчилгээний газрын ачаа бараа буулгах үйл ажиллагаанд 7 хоногт 2 удаа буюу нийт 4 удаа хяналт тавьж ажилласан байна. |
| 9 | Эрүүл мэндээ хамгаалж, эдийн засгаа сэргээх 10 (арав) их наядын цогц төлөвлөгөө2.27. Иргэдийг дархлаажуулалтад хамруулсны дараа улс хоорондын төмөр зам, агаарын тээвэр, автотээврийн зорчигч тээвэрлэлтийг үе шаттайгаар нээх үед хяналт тавьж, халдвар хамгааллын дэглэмийг мөрдүүлэх | БОДБХХХ | 2021  | **Хүрэх үр дүн:** Улс хоорондын төмөр зам, агаарын тээвэр, автотээврийн зорчигч тээвэрлэлт хэвийн үйл ажиллагаанд орсон байна.  |
| **Хэрэгжүүлэх арга хэмжээ:** /Шаталсан түвшин хамаарахгүй/ Төмөр зам, агаарын тээвэр, автотээврийн үйл ажиллагаа хэвийн явагдаж эдийн засаг идэвхжих нөхцөл бүрдэнэ.  |
| **Хэрэгжүүлсэн арга хэмжээ:** Аймгийн хэмжээний дархлаажуулалт 19,01 хувьтай байна. Улс хоорондын төмөр зам, нийтийн тээвэр нээгдээгүй байна.  |

ХЯНАСАН: ГАЗРЫН ДАРГА Б.ГАНБАЯР

БИЕЛЭЛТ ГАРГАСАН: АХЛАХ МЭРГЭЖИЛТЭН Т.ОТГОНТАМИР